Parlamentul i-a închis ușa-n nas PMP-ului. Formațiunea lui Traian Băsescu nu a depășit pragul de 5%.
PMP ratează la mustață intrarea în Parlament. PMP, 4.9% la voturile pentru Senat. Ieri, Traian Băsescu anunța că PMP intră în Parlament. Băsescu: "PMP și-a luat ‘aurul’ înapoi la ultimele secții din Republica Moldova". AEP a centralizat 99.19% dintre secțiile de votare.
A anunțat Traian Băsescu triumfător, ieri, că PMP-ul și-a luat aurul înapoi de la Chișinău, dar s-a cam grăbit. Trăiește ce-a trăit și Mircea Geoană în 2009.Partidul fondat de Traian Băsescu, PMP, pare că va rata la mustață intrarea în Parlament. Are 4.9% după numărarea a peste 99% dintre voturi sunt voturile de la Senat. La Camera Deputaților e la 4.78 la sută. E vestea proastă primită după prânz de fostul președinte.Ieri, Băsescu era sigur că fiica sa va fi din nou parlamentar. "PMP și-a luat aurul înapoi din ultimele 5 secții de votare din Republica Moldova", a scris el pe Facebook. "Ghinion", vorba celui care i-a luat locul. Și iată cum la 11 ani distanță a ajuns în postura învinsului.